దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
స్పిన్నర్‌పై జాత్యాహంకార దాడి..!
దక్షిణాఫ్రికా స్పిన్నర్ ఇమ్రాన్ తాహిర్‌‌పై మరోసారి జాత్యాహంకార దాడి జరిగింది. భారత్‌తో గత శనివారం నాలుగో వన్డే
TNN | Updated:
Feb 12, 2018, 04:55PM IST
దక్షిణాఫ్రికా స్పిన్నర్ ఇమ్రాన్ తాహిర్&zwnj;&zwnj;పై మరోసారి జాత్యాహంకార దాడి జరిగింది. భారత్&zwnj;తో గత శనివారం నాలుగో వన్డే జరుగుతుండగా.. స్టేడియంలో మ్యాచ్&zwnj;ని వీక్షించేందుకు వచ్చిన ఒక అభిమాని తాహిర్&zwnj;పై తిట్లదండకాన్ని అందుకున్నాడు. దీంతో నొచ్చుకున్న ఈ స్పిన్నర్.. స్టేడియంలోని భద్రతా సిబ్బందికి సమాచారం అందించగా.. వారు నిందితుడ్ని అదుపులోకి తీసుకుని విచారించి స్టేడియం వెలుపలికి పంపించేశారు. తాహిర్&zwnj;పై సదరు అభిమాని తిడుతూ.. దాడి చేసినట్లు కూడా వార్తలు రావడంతో దక్షిణాఫ్రికా క్రికెట్ బోర్డు అధికారికంగా ఈ ఘటనపై ఒక ప్రకటనని సోమవారం విడుదల చేసింది.
&lsquo;నాలుగో వన్డేలో స్పిన్నర్ ఇమ్రాన్&zwnj; తాహిర్&zwnj;పై స్టేడియంలో ఒక వ్యక్తి జాత్యాహంకార వ్యాఖ్యలు చేశాడు. ఈ ఘటనపై తాహిర్ ఫిర్యాదు చేయడంతో భద్రతా సిబ్బంది వెంటనే నిందితుడ్ని అదుపులోకి తీసుకుని విచారణ అనంతరం వెలుపలికి పంపించేశారు. అయితే.. స్పిన్నర్&zwnj;పై ఎలాంటి భౌతిక దాడి జరగలేదు&rsquo; అని బోర్డు వెల్లడించింది. పాకిస్థాన్ దేశస్తుడైన ఇమ్రాన్ తాహిర్&zwnj;కి.. 2015 ప్రపంచకప్ సమయంలోనూ ఇలాంటి చేదు అనుభవమే ఎదురైంది. భారత్, దక్షిణాఫ్రికా మధ్య ఐదో వన్డే మంగళవారం సాయంత్రం 4.30 నుంచి జరగనుంది.